भारत सरकार

मानव संसाधन विकास मंत्रालय

उच्‍चतर शिक्षा विभाग

राज्य सभा

तारांकित प्रश्न संख्या: 39

उत्तर देने की तारीखः 13.**12**.201**8**

सर्जिकल स्ट्राइक दिवस

\***39.** श्री रीताब्रता बनर्जीः

**क्या** मानव संसाधन विकास मंत्री **यह बताने की कृपा करेंगे किः**

**(क) क्या सरकार ने शैक्षिक संस्थानों को किसी निश्चित दिवस पर ‘सर्जिकल स्ट्राइक दिवस’ के रूप में मनाए जाने का सुझाव दिया है या उसकी सिफारिश की है, और यदि हां, तो तत्संबंधी ब्यौरा क्या है;**

**(ख) सीमा-पार सैन्य कार्यकलाप का अनिवार्य हिस्सा बन जाने वाले एक ऐसे दिवस को मनाए जाने के क्या कारण हैं; और**

**(ग) क्या शैक्षिक संस्थानों को की गई मौजूदा सिफारिशों में ऐसी अन्य अथवा इससे भी अधिक महत्वपूर्ण सैन्य घटनाएं शामिल हैं?**

उत्तर

मानव संसाधन विकास मंत्री

(श्री प्रकाश जावडेकर)

**(क) से (ग): विवरण सभा पटल पर रख दिया गया है।**

सर्जिकल स्‍ट्राइक दिवस के संबंध में श्री रीताब्रता बनर्जी द्वारा दिनांक 13.12.2018 को राज्‍य सभा में पूछे जाने वाले तारांकित प्रश्‍न सं. 39 के भाग (क) से (ग) के उत्‍तर में उल्‍लिखित विवरण

**(क) और (ख): जी, हां। भारत सरकार ने आतंकवाद के विरूद्ध लड़ाई में सफलता के आयोजन हेतु 29 सितंबर, 2018 को सर्जिकल स्‍ट्राइक दिवस के रूप में मनाने का निर्णय लिया। सूचना एवं प्रसारण मंत्रालय से प्राप्‍त अनुरोध के आधार पर मानव संसाधन विकास मंत्रालय ने विश्‍वविद्यालय अनुदान आयोग (यूजीसी) और अखिल भारतीय तकनीकी शिक्षा परिषद् (एआईसीटीई) से उच्‍च शैक्षिक संस्‍थाओें (एचईआई) में निम्‍नलिखित गतिविधियां आयोजित करने का अनुरोध किया:-**

**(i) उन सभी उच्‍च शैक्षिक संस्‍थाओं जिनमें राष्‍ट्रीय कैडेट कोर्पस् (एनसीसी) की इकाईयां हैं, को 29 सितंबर को एक विशेष परेड का आयोजन करने के लिए कहा गया, जिसके पश्‍चात् एनसीसी कमांडर उन्‍हें सीमा की सुरक्षा रीतियों के बारे में संबोधित करेंगें।**

**(ii) अन्‍य कॉलेजों को सीमा की सुरक्षा में सशस्‍त्र सेनाओं द्वारा दिए गए बलिदान के बारे में छात्रों को जानकारी देने के लिए पूर्व सैनिकों को आमंत्रित करते हुए एक बैठक आयोजित करने का अनुरोध किया गया।**

**(iii) यह निर्णय लिया गया कि 29 सितंबर, 2018 को इंडिया गेट के नजदीक मल्‍टीमीडिया प्रदर्शनी का आयोजन किया जाएगा। सभी राज्‍यों/संघ राज्‍य क्षेत्रों की राजधानियों और समूचे भारत में महत्‍वपूर्ण शहरों/कैन्‍टोनमेंट में नागरिकों के नेतृत्‍व में सार्वजनिक समारोह के रूप में इसी प्रकार की प्रदर्शनियों का आयोजन किया जाएगा और इनमें कॉलेज के छात्र भी भाग लेंगे।**

**(iv) छात्रों से पत्र और कार्ड जिन्‍हें वास्‍तविक और डिजिटल दोनों रूपों में तैयार किया जा सकता है, लिखते हुए सशस्‍त्र सेनाओं के लिए समर्थन की शपथ लेने और इन पत्रों तथा कार्डों को पीआरओ, रक्षा और सोशल मीडिया सहित विभिन्‍न मीडिया में प्रचार हेतु पीआईबी के साथ साझा करने का अनुरोध किया गया।**

**(ग): मानव संसाधन विकास मंत्रालय के पास ऐसी कोई सूचना उपलब्‍ध नहीं है।**

**\*\*\*\*\*\*\*\***